ప్రపంచవ్యాప్తంగా గంట పాటు... నిలిచిపోయిన ఫేస్‌బుక్,వాట్సాప్,ఇన్‌స్టాగ్రామ్ సేవలు... | Facebook, WhatsApp, Instagram Were Briefly Down for Users Around the World - Telugu Oneindia
| Published: Saturday, March 20, 2021, 0:44 [IST]
ప్రపంచవ్యాప్తంగా ఒక్కసారిగా ఫేస్‌బుక్,వాట్సాప్,ఇన్‌స్టాగ్రామ్,ఫేస్‌బుక్ మెసేంజర్ సేవలు ఒక గంట పాటు నిలిచిపోయాయి. శుక్రవారం(మార్చి 19) రాత్రి 10.55గంటల సమయంలో ఈ సమస్య తలెత్తింది. తిరిగి 11.42గంటల తర్వాత గానీ ఈ సోషల్ నెట్‌వర్క్ యాప్స్‌ సేవలు అందుబాటులోకి రాలేదు. దీంతో చాలామంది యూజర్లు... తమకు మాత్రమే ఇలా జరుగుతోందా... లేక అందరికీ ఇదే సమస్య తలెత్తిందా అన్న అయోమయంలో పడ్డారు. దీనికి సంబంధించి ట్విట్టర్‌లో పోస్టులో పెట్టారు.
ఫేస్‌బుక్,ఫేస్‌బుక్ మెసేంజర్ సేవలు నిలిచిపోవడంతో యూజర్లు పంపించిన మెసేజ్‌లు ఫార్వర్డ్ అవలేదు. వాట్సాప్ విషయంలోనూ ఇదే జరిగింది. ఆ గంట సమయంలోనే దాదాపు 40వేల మంది వాట్సాప్ యూజర్లు,12వేల మంది ఇన్‌స్టాగ్రామ్ యూజర్లు డౌన్‌డిటెక్టర్‌లో సమస్యపై రిపోర్ట్ చేశారు. వాట్సాప్‌, ఇన్‌స్టాగ్రామ్‌లు ఫేస్‌బుక్‌ మాతృ సంస్థకు చెందిన కంపెనీలనే విషయం తెలిసిందే. ఈ మూడు సోషల్ నెట్‌వర్క్ సర్వీసులు ఒకేసారి నిలిచిపోవడం గమనార్హం. అయితే ఎందుకీ సమస్య తలెత్తిందన్న వివరాలు ఇంకా తెలియాల్సి ఉంది.గతేడాది డిసెంబర్‌లోనూ ఒక్కసారిగా అన్ని ఫేస్‌బుక్ సర్వీసులు కొద్ది గంటల పాటు నిలిచిపోయాయి.
ఈరోజుల్లో సోషల్ నెట్‌వర్క్ యాప్స్ ప్రజల జీవితంలో ఎంతగా భాగమయ్యాయో ప్రత్యేకంగా చెప్పనక్కర్లేదు. దీంతో ఒక గంట పాటు మూడు ప్రధాన సోషల్ నెట్‌వర్క్ సర్వీసులు నిలిచిపోవడంతో చాలామంది యూజర్లకు ఏమీ తోచలేదు. ఎందుకిలా జరుగుతుందో తెలియక చాలామంది గందరగోళానికి గురయ్యారు. ఇక ఈ మూడు సర్వీసులు పునరుద్దరించిన వెంటనే విపరీతమైన మీమ్స్,జోక్స్ ట్రెండ్ అవుతున్నాయి. ఆ గంట సమయంలో యూజర్ల మూడ్ ఎలా ఉందో ప్రతిబింబించేలా ఫన్నీ మీమ్స్‌‌ను నెటిజన్లు పోస్ట్ చేస్తున్నారు.
prapanchavyaaptamgaa ganta paatu... nilichipoyina faseabook,watsap,inystagram sevalu... | Facebook, WhatsApp, Instagram Were Briefly Down for Users Around the World - Telugu Oneindia
| Published: Saturday, March 20, 2021, 0:44 [IST]
prapanchavyaaptamgaa okkasariga faseabook,watsap,inystagram,faseabook mesenzer sevalu oka ganta paatu nilichipoyayi. sukravaaram(marchi 19) raatri 10.55gantala samayamlo ee samasya talettindi. tirigi 11.42gantala tarvaata gaanee ee soshal netmerk yapse sevalu andubaatuloki raledu. deentho chaalaamandi userlu... tamaku matrame ilaa jarugutonda... leka andarikee ide samasya talettindaa anna ayomayamlo paddaaru. deeniki sambandhinchi twitterle postulo pettaaru.
faseabook,faseabook mesenzer sevalu nilichipovadamto userlu pampinchina messeglu forverd avaledu. watsap vishayamloonuu ide jarigindi. aa ganta samayamlone daadaapu 40vela mandi watsap userlu,12vela mandi inystagram userlu downeditectorle samasyapai report chesaru. watsop, inystagramili faseabook maatru samsthaku chendina companylane vishayam telisinde. ee moodu soshal netmerk sarveesulu okesari nilichipovadam gamanarham. ayithe endukee samasya talettindanna vivaraalu inka teliyalsi undi.gatedadi decemberelonoonu okkasariga anni faseabook sarveesulu koddi gantala paatu nilichipoyayi.
eerojullo soshal netmerk aps prajala jeevitamlo entagaa bhagamayyayo pratyekamgaa cheppanakkarledu. deentho oka ganta paatu moodu pradhaana soshal netmerk sarveesulu nilichipovadamto chaalaamandi userlaku emi thochaledu. endukila jarugutundo teliyaka chaalaamandi gandaragolaaniki gurayyaru. ika ee moodu sarveesulu punaruddarinchina ventane vipareetamaina meams,jokes trend avutunnaayi. aa ganta samayamlo userla mood ela undo pratibimbimchelaa funney meemsemunu netijanlu post chestunnaru.